**LIQUI MOLY on IIHF jääkiekon maailmanmestaruuskilpailujen 2017 virallinen sponsori**

Saksassa ja Ranskassa pelattavat kisat ovat talviurheilukauden viimeinen sponsorointikohde

**Huhtikuu 2017 – LIQUI MOLYn talviurheilukauden päätös. Saksalainen öljy-yritys on Saksassa ja Ranskassa järjestettävien IIHF jääkiekon maailmanmestaruuskilpailujen 2017 virallinen sponsori. ”Maailmanmestaruuskisat ovat tämän kauden viimeinen suuri kansainvälinen talviurheilutapahtuma. Kisoihin osallistuvien maiden markkinat ovat meille erittäin tärkeitä”, LIQUI MOLYn markkinointijohtaja Peter Baumann sanoo.**

Kaikki Pohjoismaat Islantia lukuun ottamatta osallistuvat maailmanmestaruuskisoihin, samoin kuin kuusi itäeurooppalaista joukkuetta, Ranska, Italia ja Sveitsi. ”Venäjä on selvästi suurin vientimarkkinamme. Haluamme kasvaa myös mahdollisuuksia täynnä olevilla Pohjois-Amerikan markkinoilla”, markkinointijohtaja sanoo. Kaikissa näissä maissa jääkiekko on erittäin suosittua tai jopa kansallisurheilua.

Venäjän vuoden 2016 kisoissa katsomoissa kävi lähes 420 000 katsojaa. TV-lähetykset näkyivät 167 eri maassa, mikä tarjosi järjestäjille lähes 1,3 miljardia TV-kontaktia. Edellisissä Saksassa järjestetyissä MM-kisoissa vuonna 2010 katsomoissa kävi lähes 550 000 katsojaa.

Yrityksen logo näkyy sekä Kölnin että Pariisin kisahalleissa kaukalon laidalla televisiossa hyvin näkyvässä paikassa maalin takana, kaikissa virallisissa kisapapereissa ja väliseinissä sekä mediakuutioissa.

5.–21. toukokuuta Saksassa ja Ranskassa järjestettävä turnaus on viimeinen LIQUI MOLYn miljoonaluokan talviurheilusponsorointipakettiin sisältyvä tapahtuma. Yritys on jo aiemmin sponsoroinut eri lajien kansainvälisiä kilpailuita Euroopassa, Pohjois-Amerikassa ja Aasiassa. "Siten miljoonat katsojat, joita emme saavuttaisi moottoriurheiluradoilla, pääsevät tutustumaan LIQUI MOLYyn", Peter Baumann sanoo.

**Tietoja LIQUI MOLYsta**

LIQUI MOLYn maailmanlaajuisesti ainutlaatuisen kattavaan valikoimaan kuuluu noin 4000 kemiallista tuotetta – niin moottoriöljyjä, lisäaineita, rasvoja, tahnoja, suihkeita, autonhoitotuotteita, liimoja kuin tiivisteaineita. Vuonna 1957 perustettu LIQUI MOLY kehittää ja valmistaa tuotteensa yksinomaan Saksassa. Kotimarkkinoillaan yritys on lisäaineiden kiistaton markkinajohtaja, ja se valitaan toistuvasti parhaaksi öljymerkiksi. Omistaja Ernst Prostin johtama yritys markkinoi tuotteitaan yli 120 maassa, ja sen liikevaihto oli 489 miljoonaa euroa vuonna 2016.

**Lisätietoja:**

LIQUI MOLY GmbH

Peter Szarafinski

Jerg-Wieland-Str. 4

89081 Ulm-Lehr

Germany

Tel.: +49 7 31/14 20 189

Fax: +49 7 31/14 20 82

Peter.Szarafinski@liqui-moly.de